LT Europos Sąjungos oficialusis leidinys L 119/44

KOMISIJOS ĮGYVENDINIMO REGLAMENTAS (ES) Nr. 400/2014

2014 m. balandžio 22 d.

dėl 2015, 2016 ir 2017 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų liekanų koncentracija augaliniuose ir gyvūniniuose maisto produktuose bei ant jų, ir pesticidų liekanų poveikiui vartotojams įvertinti

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 29 straipsnio 2 dalį,

kadangi:

(1) Komisijos reglamentu (EB) Nr. 1213/2008 (2) nustatyta pirmoji suderinta daugiametė 2009, 2010 ir 2011 m. Bendrijos programa. Programa tęsiama pagal vėlesnius Komisijos reglamentus. Paskutinis reglamentas – Komisijos reglamentas (ES) Nr. 788/2012 (3);

(2) Sąjungoje trisdešimt–keturiasdešimt maisto produktų yra pagrindinės mitybos sudedamosios dalys. Kadangi pesticidų naudojimas per trejus metus labai pasikeičia, pesticidų tuose maisto produktuose stebėsenos ciklo trukmė turėtų būti treji metai, kad būtų galima įvertinti jų poveikį vartotojams ir Sąjungos teisės aktų taikymą;

(3) remiantis binominiu tikimybių skirstiniu galima suskaičiuoti, kad, atlikus 654 mėginių tyrimą, didesniu nei 99 % patikimumu galima nustatyti mėginį, kuriame pesticidų liekanų koncentracija viršija nustatymo ribą (NR), jei ne mažiau kaip 1 % produktų yra tą ribą viršijančių liekanų (4). Šių mėginių surinkimo prievolė turėtų būti proporcingai padalyta valstybėms narėms pagal gyventojų skaičių; per vienerius metus turėtų būti paimta mažiausiai 12 kiekvieno produkto mėginių;

(4) siekiant užtikrinti, kad į kontrolės programą būtų įtraukta tipinė naudojamų pesticidų imtis, buvo atsižvelgta į Sąjungos ankstesnių oficialiosios kontrolės programų analizės rezultatus;

(5) „Analizės kokybės kontrolės ir pesticidų liekanų maiste ir pašaruose tyrimų patvirtinimo tvarkos“ aprašas paskelbtas Komisijos interneto svetainėje (5);

(6) jei pesticidų liekanų apibrėžtis apima kitas veikliąsias medžiagas, metabolitus, skilimo arba reakcijos produktus, prireikus apie tuos junginius turėtų būti pranešta atskirai, jeigu jie vertinami atskirai;

(7) valstybės narės, Komisija ir Europos maisto saugos tarnyba sutarė dėl įgyvendinamųjų priemonių, susijusių su valstybių narių informacijos teikimu, kaip antai standartinio mėginių aprašo (SMA) (6) (7), kuriuo valstybės narės naudosis teikdamos pesticidų liekanų tyrimų rezultatus;

(8) imant mėginius turėtų būti taikoma Komisijos direktyva 2002/63/EB (8), kurioje pateikti Maisto kodekso komisijos rekomenduojami mėginių ėmimo metodai ir darbo tvarka;

(9) būtina įvertinti, ar neviršijama didžiausia liekanų kūdikių maiste koncentracija, nustatyta Komisijos direktyvos 2006/141/EB dėl pradinių mišinių kūdikiams ir tolesnio maitinimo mišinių (9) 10 straipsnyje ir Komisijos direktyvos 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (10) 7 straipsnyje, atsižvelgiant tik į Reglamente (EB) Nr. 396/2005 nurodytas liekanų apibrėžtis;

(10) dėl vienos medžiagos liekanų nustatymo metodų: valstybės narės gali įvykdyti savo tyrimų atlikimo prievoles pasitelkdamos oficialiąsias laboratorijas, kurios jau turi reikiamus įteisintus metodus;

(11) valstybės narės kasmet iki rugpjūčio 31 d. turėtų pateikti informaciją apie ankstesnius kalendorinius metus;

(12) kad būtų išvengta painiavos dėl nuoseklių daugiamečių programų sutapimų ir siekiant teisinio tikrumo Reglamentas (ES) Nr. 788/2012 turėtų būti panaikintas. Tačiau jis turėtų būti toliau taikomas 2013 ir 2014 m. paimtiems mėginiams;

(13) šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Valstybės narės 2015, 2016 ir 2017 m. ima pesticidų ir produktų derinių, nurodytų I priede, mėginius ir atlieka jų tyrimus.

Kiekvieno produkto, įskaitant kūdikiams ir mažiems vaikams skirtus maisto produktus ir ekologinio ūkio produktus, mėginių skaičius nurodytas II priede.

2 straipsnis

1. Partija, iš kurios turi būti imami mėginiai, parenkama atsitiktinės atrankos būdu.

Mėginių ėmimo tvarka, įskaitant vienetų skaičių, atitinka Direktyvos 2002/63/EB reikalavimus.

2. Visi mėginiai, įskaitant kūdikiams ir mažiems vaikams skirtus maisto produktų mėginius, tiriami dėl I priede nurodytų pesticidų pagal Reglamente (EB) Nr. 369/2005 nurodytas liekanų apibrėžtis.

3. Kūdikiams ir mažiems vaikams skirtų maisto produktų atveju vertinami gatavų produktų arba produktų, regeneruotų laikantis gamintojų nurodymų, mėginiai, atsižvelgiant į direktyvose 2006/125/EB ir 2006/141/EB nustatytą DLK. Jei tokie maisto produktai gali būti vartojami tiek gatavi, tiek regeneruoti, pranešama tik apie neregeneruoto gatavo produkto rezultatus.

3 straipsnis

2015, 2016 ir 2017 m. tirtų mėginių tyrimų rezultatus valstybės narės pateikia atitinkamai iki 2016, 2017 ir 2018 m. rugpjūčio 31 d. Šie rezultatai pateikiami pagal standartinį mėginių aprašą (SMA).

Jei pesticidų liekanų apibrėžtis apima daugiau nei vieną junginį (veikliąją medžiagą, metabolitą ir (arba) skilimo ar reakcijos produktą), valstybės narės praneša apie tyrimų rezultatus pagal išsamią liekanų apibrėžtį. Be to, visų analičių, kurios yra liekanų apibrėžties dalis, tyrimų rezultatai pateikiami atskirai, jeigu jie vertinami atskirai.

4 straipsnis

Reglamentas (ES) Nr. 788/2012 panaikinamas.

Vis dėlto jis toliau taikomas 2013 ir 2014 m. tirtiems mėginiams.

5 straipsnis

Šis reglamentas įsigalioja 2015 m. sausio 1 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2014 m. balandžio 22 d. Komisijos vardu Pirmininkas José Manuel BARROSO

(1) OL L 70, 2005 3 16, p. 1.

(2) 2008 m. gruodžio 5 d. Komisijos reglamentas (EB) Nr. 1213/2008 dėl 2009 m., 2010 m. ir 2011 m. suderintos daugiametės Bendrijos kontrolės programos, kuria siekiama užtikrinti, kad būtų neviršijama didžiausia leidžiamoji pesticidų liekanų koncentracija augaliniuose ir gyvūniniuose produktuose bei ant jų, ir siekiama įvertinti jų poveikį vartotojams (OL L 328, 2008 12 6, p. 9).

(3) 2012 m. rugpjūčio 31 d. Komisijos įgyvendinimo reglamentas (ES) Nr. 788/2012 dėl 2013 m., 2014 m. ir 2015 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų likučių koncentracija augaliniuose ir gyvūniniuose maisto produktuose bei ant jų, ir įvertinti pesticidų likučių poveikį vartotojams (OL L 235, 2012 9 1, p. 8).

(4) Codex Alimentarius, „Pesticidų liekanos maisto produktuose“ (Pesticide Residues in Food), Roma 1993, ISBN 92-5-103271-8; 2 tomas, p. 372.

(5) Dokumentas Nr. SANCO/12571/2013.

http://ec.europa.eu/food/plant/plant_protection_products/guidance_documents/docs/qualcontrol_en.pdf.

(6) Standard sample description for food and feed (EFSA Journal 2010; 8(1): 1457).

(7) Use of the EFSA Standard Sample Description for the reporting of data on the control of pesticide residues in food and feed according to Regulation (EC) No 396/2005 (EFSA Journal 2013; 11(1): 3076).

(8) 2002 m. liepos 11 d. Komisijos direktyva 2002/63/EB, nustatanti Bendrijos mėginių ėmimo metodus oficialiai kontroliuojant pesticidų likučius augalinės ir gyvūninės kilmės produktuose ir ant jų bei panaikinanti Direktyvą 79/700/EEB (OL L 187, 2002 7 16, p. 30).

(9) 2006 m. gruodžio 22 d. Komisijos direktyva 2006/141/EB dėl pradinių mišinių kūdikiams ir tolesnio maitinimo mišinių, iš dalies keičianti Direktyvą 1999/21/EB (OL L 401, 2006 12 30, p. 1).

(10) 2006 m. gruodžio 5 d. Komisijos direktyva 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (OL L 339, 2006 12 6, p. 16).

I PRIEDAS A dalis. Augaliniai produktai, kurių mėginiai turi būti paimti 2015, 2016 ir 2017 m. 2015 2016 2017 b) c) a) Baklažanai Obuoliai Ankštinės pupelės (šviežios arba šaldytos) Bananai Gūžiniai kopūstai Morkos Brokoliniai kopūstai Porai Agurkai Valgomosios vynuogės Sėjamosios salotos Apelsinai Apelsinų sultys Persikai, įskaitant nektarinus ir panašius hibridus Mandarinai Aižyti žirniai (švieži arba šaldyti) Rugiai arba avižos Kriaušės (Vienametės) paprikos Braškės Bulvės Kviečiai Pomidorai Ryžiai Grynas alyvuogių aliejus (jeigu konkretus aliejaus perdirbimo koeficientas nenurodytas, aliejaus perdirbimo koeficientas = 5, atsižvelgiant į standartinę alyvuogių aliejaus produkcijos išeigą – 20 % surinktų alyvuogių. Valstybių narių prašoma nurodyti naudotus perdirbimo koeficientus „Nacionalinėje suvestinėje ataskaitoje“.) Iš vynuogių pagamintas vynas (raudonas arba baltas) (Jeigu vyno perdirbimo koeficientas nenurodytas, gali būti taikomas nustatytasis koeficientas = 1. Valstybių narių prašoma nurodyti naudotus vyno perdirbimo koeficientus nacionalinėje suvestinėje ataskaitoje.) Daržiniai špinatai

B dalis. Gyvūniniai produktai, kurių mėginiai turi būti paimti 2015, 2016 ir 2017 m. 2015 2016 2017 d) e) f) Sviestas Karvės pienas Naminių paukščių raumenys ir riebalai Vištų kiaušiniai Kiaulių raumenys ir riebalai Kepenys (galvijų ir kitų atrajotojų, kiaulių ir naminių paukščių)

C dalis. Pesticidų ir produktų deriniai, kurie turi būti stebimi augaliniuose produktuose ir ant jų 2015 2016 2017 Pastabos 2-fenilfenolis b) c) a) Abamektinas b) c) a) Acefatas b) c) a) Acetamipridas b) c) a) Akrinatrinas b) c) a) Aldikarbas b) c) a) Aldrinas ir dieldrinas b) c) a) Metilazinfosas b) c) a) Azoksistrobinas b) c) a) Bifentrinas b) c) a) Bifenilas b) c) a) Bitertanolas b) c) a) Boskalidas b) c) a) Bromido jonai b) c) a) 2015 m. tiriama vienametėse paprikose; 2016 m. – sėjamosiose salotose ir pomidoruose; 2017 m. – ryžiuose. Brompropilatas b) c) a) Bupirimatas b) c) a) Buprofezinas b) c) a) Kaptanas b) c) a) Karbarilas b) c) a) Karbendazimas ir benomilas b) c) a) Karbofuranas b) c) a) Karbosulfanas b) c) a) Chlorantraniliprolas b) c) a) Chlorfenapiras b) c) a) Chlormekvatas b) c) a) 2015 m. tiriama baklažanuose, valgomosiose vynuogėse ir kviečiuose; 2016 m. – rugiuose arba avižose, pomidoruose ir vyne; 2017 m. – morkose, kriaušėse ir ryžiuose. Chlortalonilas b) c) a) Chlorprofamas b) c) a) Chlorpirifosas b) c) a) Metilchlorpirifosas b) c) a) Klofentezinas b) c) a) Tiriama visuose išvardytuose produktuose, išskyrus grūdus. Klotianidinas b) c) a) Taip pat žr. tiametoksamą. Ciflutrinas b) c) a) Cipermetrinas b) c) a) Ciprokonazolas b) c) a) Ciprodinilas b) c) a) Deltametrinas b) c) a) Diazinonas b) c) a) Dichlorvosas b) c) a) Dikloranas b) c) a) Dikofolas b) c) a) Tiriama visuose išvardytuose produktuose, išskyrus grūdus. Dietofenkarbas b) c) a) Difenokonazolas b) c) a) Diflubenzuronas b) c) a) Dimetoatas b) c) a) Dimetomorfas b) c) a) Tiriama visuose išvardytuose produktuose, išskyrus grūdus. Dinikonazolas b) c) a) Difenilaminas b) c) a) Ditianonas b) c) a) Ditiokarbamatas b) c) a) Tiriama visuose išvardytuose produktuose, išskyrus apelsinų sultis ir alyvuogių aliejų. Dodinas b) c) a) Endosulfanas b) c) a) EPN b) c) a) Epoksikonazolis b) c) a) Etefonas b) c) a) 2015 m. tiriama apelsinų sultyse, vienametėse paprikose, kviečiuose ir valgomosiose vynuogėse; 2016 m. – obuoliuose, rugiuose arba avižose, pomidoruose ir vyne; 2017 m. – apelsinuose, mandarinuose ir ryžiuose. Etionas b) c) a) Etirimolis b) c) a) Tiriama visuose išvardytuose produktuose, išskyrus grūdus. Etofenproksas b) c) a) Famoksadonas b) c) a) Fenamidonas b) c) a) Fenamifosas b) c) a) Fenarimolas b) c) a) Tiriama visuose išvardytuose produktuose, išskyrus grūdus. Fenazakvinas b) c) a) Tiriama visuose išvardytuose produktuose, išskyrus grūdus. Fenbukonazolas b) c) a) Fenbutatino oksidas b) c) a) 2015 m. tiriama baklažanuose, vienametėse paprikose ir valgomosiose vynuogėse; 2016 m. – obuoliuose ir pomidoruose; 2017 m. – apelsinuose, mandarinuose ir kriaušėse. Fenheksamidas b) c) a) Fenitrotionas b) c) a) Fenoksikarbas b) c) a) Fenpropatrinas b) c) a) Fenpropidinas b) c) a) Fenpropimorfas b) c) a) Fenpiroksimatas b) c) a) Fentionas b) c) a) Fenvaleratas ir esfenvaleratas b) c) a) Fipronilas b) c) a) Fludioksonilas b) c) a) Flufenoksuronas b) c) a) Fluopiramas b) c) a) Flukvinkonazolas b) c) a) Flusilazolas b) c) a) Flutriafolas b) c) a) Folpetas b) c) a) Formetanatas b) c) a) Fostiazatas b) c) a) Glifosatas b) c) a) 2015 m. tiriama kviečiuose; 2016 m. – rugiuose arba avižose ir 2017 m. – ryžiuose. Heksakonazolas b) c) a) Heksitiazoksas b) c) a) Tiriama visuose išvardytuose produktuose, išskyrus grūdus. Imazalilas b) c) a) Imidaklopridas b) c) a) Indoksakarbas b) c) a) Iprodionas b) c) a) Iprovalikarbas b) c) a) Izokarbofosas b) c) a) Izoprotiolanas a) 2017 m. tiriama ryžiuose. 2015 m. ir 2016 m. tirtiniems produktams netaikoma. Krezoksim-metilas b) c) a) Lambda-cihalotrinas b) c) a) Linuronas b) c) a) Lufenuronas b) c) a) Malationas b) c) a) Mandipropamidas b) c) a) Mepanipirimas b) c) a) Mepikvatas b) c) a) 2015 m. tiriama kviečiuose; 2016 m. – rugiuose arba avižose ir pomidoruose; 2017 m. – kriaušėse ir ryžiuose. Metalaksilas ir metalaksilas-M b) c) a) Metamidofosas b) c) a) Metidationas b) c) a) Metiokarbas b) c) a) Metomilas ir tiodikarbas b) c) a) Metoksifenozidas b) c) a) Monokrotofosas b) c) a) Miklobutanilas b) c) a) Oksadiksilas b) c) a) Oksamilas b) c) a) Metiloksidemetonas b) c) a) Paklobutrazolas b) c) a) Parationas b) c) a) Metilparationas b) c) a) Penkonazolas b) c) a) Pencikuronas b) c) a) Pendimetalinas b) c) a) Permetrinas b) c) a) Fosmetas b) c) a) Pirimikarbas b) c) a) Metilpirimifosas b) c) a) Procimidonas b) c) a) Profenofosas b) c) a) Propamokarbas b) c) a) 2015 m. tiriama baklažanuose, brokoliniuose kopūstuose, aižytuose žirniuose ir vienametėse paprikose; 2016 m. – obuoliuose, gūžiniuose kopūstuose, sėjamosiose salotose, pomidoruose ir vyne; 2017 m. – pupelėse, morkose, agurkuose, apelsinuose, mandarinuose, bulvėse, špinatuose ir braškėse. Propargitas b) c) a) Propikonazolas b) c) a) Propizamidas b) c) a) Pimetrozinas b) c) a) 2015 m. tiriama baklažanuose ir vienametėse paprikose; 2016 m. – gūžiniuose kopūstuose, sėjamosiose salotose, braškėse ir pomidoruose; 2017 m. – agurkuose. Piraklostrobinas b) c) a) Piridabenas b) c) a) Pirimetanilas b) c) a) Piriproksifenas b) c) a) Chinoksifenas b) c) a) Spinozadas b) c) a) Spirodiklofenas b) c) a) Spiromezifenas b) c) a) Spiroksaminas b) c) a) Tau-fluvalinatas b) c) a) Tebukonazolas b) c) a) Tebufenozidas b) c) a) Tebufenpiradas b) c) a) Tiriama visuose išvardytuose produktuose, išskyrus grūdus. Teflubenzuronas b) c) a) Teflutrinas b) c) a) Terbutilazinas b) c) a) Tetrakonazolas b) c) a) Tetradifonas b) c) a) Tiriama visuose išvardytuose produktuose, išskyrus grūdus. Tiabendazolas b) c) a) Tiaklopridas b) c) a) Tiametoksamas b) c) a) Metiltiofanatas b) c) a) Metiltolklofosas b) c) a) Tolilfluanidas b) c) a) Tiriama visuose išvardytuose produktuose, išskyrus grūdus. Triadimefonas ir triadimenolas b) c) a) Triazofosas b) c) a) Trifloksistrobinas b) c) a) Triflumuronas b) c) a)

D dalis. Pesticidų ir produktų deriniai, kurie turi būti stebimi gyvūniniuose produktuose ir ant jų 2015 2016 2017 Pastabos Aldrinas ir dieldrinas d) e) f) Bifentrinas d) e) f) Chlordanas d) e) f) Chlorpirifosas d) e) f) Metilchlorpirifosas d) e) f) Cipermetrinas d) e) f) DDT d) e) f) Deltametrinas d) e) f) Diazinonas d) e) f) Endosulfanas d) e) f) Famoksadonas d) e) f) 2015 m. tiriama svieste; 2016 m. – piene; 2017 m. – kepenyse. Fenvaleratas ir esfenvaleratas d) e) f) Glifosatas e) f) 2016 m. tiriama piene; 2017 m. – kepenyse, naminių paukščių raumenyse ir riebaluose; Heptachloras d) e) f) Heksachlorbenzenas d) e) f) Heksachlorcikloheksanas (HCH), alfa izomeras d) e) f) Heksachlorcikloheksanas (HCH), beta izomeras d) e) f) Indoksakarbas d) e) 2015 m. tiriama svieste; 2016 m. – piene. Lindanas d) e) f) Metoksichloras d) e) f) Parationas d) e) f) Permetrinas d) e) f) Metilpirimifosas d) e) f) Spinozadas f) 2017 m. tiriama kepenyse.